বিআরটিএ খুলনা সার্কেল অফিসে গিয়ে গতকাল মঙ্গলবার দেখা যায়, সাধারণ মানুষের পাশাপাশি পুলিশসহ বিভিন্ন সরকারি সংস্থায় কর্মরত ব্যক্তিরা কেউ ড্রাইভিং লাইসেন্সের আবেন করছেন, কেউ লাইসেন্স নবায়ন করছেন আবার কেউ যানবাহনের রেজিষ্ট্রেশনের জন্য কাগজপত্র জমা দিচ্ছেন। দীর্ঘদিন ধরে কোন কোন ব্যক্তি হয় ‘কেএমপি’ বা ‘জেলা পুলিশ’ লিখে মটর সাইকেল চালিয়ে আসলেও সেটিও চলমান অভিযানের মুখে অনেকটা নিয়ন্ত্রণে এসেছে। জেলা পুলিশ সুপার এসএম শফিউল্লাহ অবশ্য এ প্রসঙ্গে বলেন, আগামী ৩১ আগষ্টের মধ্যে জেলা পুলিশের মটর সাইকেলসহ সকল যানবাহন রেজিষ্ট্রেশনের আওতায় আনা হচ্ছে। এজন্য প্রচেষ্টা অব্যাহত রয়েছে উল্লেখ করে তিনি বলেন, যেসব মটর সাইকেল কেন্দ্রীয়ভাবে দেয়া হয়েছে সেগুলোর রেজিষ্ট্রেশন ঢাকা থেকে সম্পন্ন করার প্রক্রিয়া ইতোমধ্যেই শুরু হয়েছে।